SW Learn 001 - TODO alkalmazás

Készíts követelmény specifikációt

A projektekre jellemző, hogy az ügyfél nem tudja megfelelő mélységben átgondolni és megfelelően struktúráltan átadni gondolatait azzal kapcsolatban, hogy milyen alkalmazást szeretne fejlesztetni. Ezért sokszor a fejlesztő csapatra hárul az a feladat is, hogy megértse az ügyfél igényeit és azt egy **követelmény specifikáció** formájában szedje össze, amit az ügyfél már el tud fogadni.

A jelenlegi feladat célja, hogy segítsen megtapasztalni minket abban, hogy milyen kihívásokkal kell ilyenkor szembenézni.

## Feladat

* Készíts egy követelmény specifikációt az ügyféltől kapott információk alapján.
  + Készíts egy önálló dokumentumot, ami a követelmény specifikációt tartalmazza.
  + Írd le bevezetőként, hogy miről szól a projekt, kinek és milyen problémáját fogja kielégíteni.
  + Szedd össze Epic – Feature bontásban, hogy milyen részekből áll az alkalmazás. Melyik Feature milyen követelményekkel (funkcionális specifikáció) bír.
* Gondold végig alaposan, hogy milyen megoldásokat tudnál javasolni a számára.
  + Nem szükséges ragaszkodni az ügyfél által kért megoldáshoz, ha tudsz jobb és számára hasznosabbat, akkor érvelj, hogy miért kellene úgy megvalósítani.
* Adj egy első körös becslést arra, milyen átfutási idővel és mennyiből tudná fejlesztő csapatod vállalni az alkalmazás fejlesztését.
  + Add meg, hogy mennyibe fog az alkalmazás kerülni [Wupiupi](http://starwars.wikia.com/wiki/Wupiupi)-ban (1 enap fejleszés neked 1000 Wupiupi-ba kerül). A becslést az alapján add meg, hogy versenyképes legyen az árajánlatod a többiekhez képest, és nyereséget is tudj realizálni a projekten.
  + Add meg, hogy milyen átfutási idővel tudja a csapatod vállalni a fejlesztéseket. A fejlesztésnek legalább két mérföldkővel kell rendelkeznie. Mérföldkövenként add meg a határidőket és azt is, hogy melyik mérföldőhöz milyen Feature-ök tartoznak.

**Epic:** Jellemzően komponens méretű egység, amit több Feature-re lehet bontani. Elég jól beazonosítja, hogy az alkalmazás mely területéről van szó.

**Feature:** Olyan fejlesztés aminek élesítése hozzáadott értékkel bír az alkalmazásra nézve. Valamelyik Epic alá besorolható. Funkcionális specifikációval rendelkezik, melyet elolvasva és ellenőrizve átadható és átvehető a fejlesztés. Egy Feature nem ívelhet át Mérföldöveket. A Feature-t majd User Storyk-ra kell bontani egy későbbi feladat keretein belül, így a Feature lista nem változhat majd.

Ügyfél igény

Szeretnék egy web alapú TODO list alkalmazást, amiben munkatársaim majd nyilván tudják tartani a számukra kiosztott vagy saját maguk által felvett feladatokat. A feladatokhoz lehessen határidőt és leírást is megadni. A TODO-kat lehessen másokkal megosztani, továbbá lehessen feladatot másokhoz hozzárendelni. Legyen áttekinthető a felület, könnyen kezelhető. Lehessen külön listázni a már elkészült és még nyitott feladatokat. Legyen olyan jog, amivel bárki feladatait megnézhetem. A feladatokat lehessen kategorizálni és címke alapján keresni.

**Feladatra fordítható idő: 3 óra**